Rumana Antologio

Rumana Antologio estas esperantlingva kolekto da rumanaj verkoj, redaktita de Constantin Dominte kaj Jozefo Nagy, kun enkonduko de Laurenţiu Ulici. Tradukistoj estis Constantin Bârjoveanu, Aurel Boia, Tudor Denektin, Constantin Dominte, Eugenia Morariu, Tiberiu Morariu, Jozefo Nagy, Jozefo Petrin, Sigismundo Pragano, Aura Soare kaj Mikaelo Sokolesku.

La 92-paĝa verko estas eldonita de Internacia Kultura Servo (IKS) el Zagrebo en la jaro 1990.

 Enhavo 
Tiu libreto estas fakte nur eta kolekto de tradukaĵoj el la rumana literaturo de la 20-a jarcento.

Ĝi celis esti la unua ero en projekto, bedaŭrinde, neniam realigita: Balkana Antologio. La projekton iniciatis, precipe, Bulgara Esperanto-Asocio kaj vartis Internacia Kultura Servo, kiu ankaŭ eldonis la libron Rumana Antologio en 1990.

La eldonon prizorgis Spomenka Štimec, helpate de Mirjana Galeković, kiu tajpis la tekstojn, Ivica Špoljarec, kiu grafike kaj teknike aranĝis la libron kaj Josip Pleadin, kiu presis ĝin. La enhavon redaktis Constantin Dominte kaj Jozefo Nagy, kiuj ankaŭ verkis la "Enkondukajn vortojn".

"Anstataŭ antaŭparolon" verkis Laurenţiu Ulici, la tiama redaktoro de la kultura revuo Luceafărul.

 Arghezi, Tudor: La ulo mempensanta, Ĉifonulo, La ŝtelisto
 Sadoveanu, Mihail: Malnova historio
 Bacovia, George: Dekoro
 Goga, Octavian: Iama okanzintaĵo
 Minulescu, Ion: Alvenas, jen, la ŝipoj...
 Voiculescu, Vasile: Dornoj
 Rebreanu, Liviu: La nesto de l' revoj
 Topîrceanu, George: La balado de l' morto, La balado de l' korvoj, Printempo, La testudo, La muŝo
 Isac, Emil: Sonorilo kaj kanono
 Sperantia, Eugeniu: Krucmilito, Sed tamen
 Eftimiu, Victor: Ovidio
 Pillat, Ion: El 'Unuversaj poemoj' 
 Cotruş, Aron: Ho, forveturoj, forveturoj
 Blaga, Lucian: La revulo, La versisto, Tri vizaĝoj, Atendas mi vesperkrepuskon mian, La kroniko kaj la kanto de l' aĝoj
 Philippide, Alexandru: Ho, multaj pensoj
 Beniuc, Mihai: La ombro en Hiroŝimo, Pomuj' vojranda
 Carianopol, Virgil: El la vivo
 Bogza, Geo: Daŭro
 Stanca, Radu: Groteska bankedo
 Doinaş, Ştefan Augustin: Abako, Esperanto
 Cassian, Nina: Homo
 Maiorescu, Toma George: Rev' de Ĥorano
 Stănescu, Nichita: Kuraĝiga kanto, Ausweis, Leciono de legado, Alia matematiko
 Labiş, Nicolae: Letero al mia patrino
 Blandiana, Ana: Renkonto, Literoj, Fabelo
 Dinescu, Mircea: Danco

La libro finiĝas per kurtaj biografiaj notoj pri la aŭtoroj prezentitaj en la libro.

 Eksteraj ligiloj 

 Rumana Antologio ĉe libroservo de UEA
 Katalogo de Esperantomuzeo kaj Kolekto por Planlingvoj

Kategorio:Verkoj el la esperantigita rumanlingva literaturo
Kategorio:Esperanto-antologioj
Kategorio:Katalogo de Esperantomuzeo kaj Kolekto por Planlingvoj